ماريا اليهوديه

مارى او ماريا اليهوديه باللاتينية (Maria Hebraea)، وتعرف كمان باسم (ماريا النبيه باللاتينية Maria Prophetissa أو Maria the Copt) العربية: مارية القبطية، بالحروف اللاتينية: Māriyya al-Qibṭiyya. كانت عالمة كيمياء مبكره عرفت بأعمال زوسيموس من بانوبوليس (حوالى 300 م) وغيره من الكتاب فى التقاليد الكيميائية اليونانية. وحسب تعليقات زوسيموس فقد عاشت فى الإسكندرية بين القرنين الاولانى والتالت الميلاديين. حطتها فرينش وتايلور وليبمان كواحدة من أوائل كتاب الكيمياء، حيث يرجع تاريخ أعمالها للقرن الاولانى على الأقل.
يرجع ليها الفضل فى اختراع شوية أنواع من الأجهزة الكيميائية وتعتبر أول عالمه كيمياء حقيقية فى العالم الغربى.
بزوسيموس ممكن ملاحظة الكتير من معتقدات ماريا، حطت ماريا سمات تشبه الحياه فى أوصافها للمعادن زى الأجساد والأرواح والعقول، اعتقدت ماريا أن للمعادن جنسين مختلفين وبدمج هذين الجنسين معا ممكن صنع كيان جديد. بدمج المواد مختلفة الجنس مع بعض ممكن الحصول على وحدة المواد.
 التاريخ 
المصدر الأساسى لوجود "ماريا اليهودية" فى سياق الكيمياء هو زوسيموس البانوبوليس اللى كتب فى القرن الرابع أقدم الكتب الموجودة فى الكيمياء، وصف زوسيموس الكتير من تجارب و أدوات ماريا. فى كتاباته تُذكر ماريا دايما على أنها عاشت زمان  ويتم وصفها بأنها "واحدة من الحكماء".
جورج سينسيلوس و هو مؤرخ بيزنطى من القرن الثامن الميلادى قدم ماريا على أنها معلمة ديموقريطس اللى قابلت به فى ممفيس بمصر خلال عهد بريكليس.
فى العصور الوسطانيه  و فى كتاب الفهرست لابن النديم اللى اتكتب فى القرن العاشر، ذُكرت مارى كواحدة من أشهر 52 الكيميائيين المشهورين و أُشيد بمهارتها فى إعداد الكابوت مورتوم " رأس الموت" و هو صبغة أرجوانية.
فى النص الكيميائى المبكر من العصور الوسطانيه  واللى نسب للشخصية المجهوله "مورينوس رومانوس" وصفت ماريا بلقب "ماريا النبية". أما العرب فقد عرفوها باسم "ابنة أفلاطون" و هو اسم كان محفوظ للكبريت الأبيض فى النصوص الكيميائية الغربية.

تصنيف:علوم
تصنيف:تاريخ
تصنيف:يهوديه
تصنيف:CS1 الإنجليزية-language sources (en)
تصنيف:صفحات بيها بيانات ويكى بيانات
تصنيف:صفحات تستخدم خاصية P1412
تصنيف:صفحات تستخدم خاصية P106
تصنيف:صفحات تستخدم خاصية P20
تصنيف:وفيات فى اسكندريه
تصنيف:صفحات تستخدم خاصية P19
تصنيف:صفحات بيها مراجع ويكى بيانات
تصنيف:مواليد فى الإسكندرية